ผู้สื่อข่าวรายงานว่า มีกลุ่มบุคคลโพกผ้าและใส่เสื้อเหลืองปะปนไปกับกลุ่มพันธมิตรฯไปยังทำเนียบรัฐบาล โดยบุคคลกลุ่มดังกล่าวได้นำเอาสีสเปรย์มาฉีดพ่นไปตามป้ายและอาคาร สร้างความเสียหายให้กับสถานที่ราชการและสร้างความไม่พอใจให้กับกลุ่มผู้ชุมนุมพันธมิตรฯมีปากเสียงกันโดยได้มีการเชิญการ์ดมาตรวจสอบการกระทำดังกล่าว เพราะอาจสร้างความเสียหายให้กับกองทัพประชาชนที่ประกาศกู้ชาติดำเนินการตามรัฐธรรมนูญอย่างไรก็ตาม เมื่อมีการตรวจสอบปรากฏว่ากลุ่มบุคคลดังกล่าวไม่ใช่แนวร่วมกลุ่มพันธมิตรฯแต่ได้แอบปะปนมาสร้างความเสียหายเพื่อป้ายความผิดให้กับกลุ่มพันธมิตรฯ จึงได้ถูกเชิญออกไป โดยทางพันธมิตรฯมีการประกาศให้แนวร่วมช่วยกันดูแลซึ่งกันและกัน หากเห็นอะไรก็ขอให้แจ้งกับการ์ดเพื่อตรวจสอบอีกชั้นหนึ่ง
กลุ่มบุคคลโพกผ้าและใส่เสื้อเหลืองปะปนไปกับกลุ่มพันธมิตรฯไปยังสถานที่ใด 
ทําเนียบรัฐบาล